b'\n_START_ARTICLE_\nAnjouan\n_START_SECTION_\nMaantiede\n_START_PARAGRAPH_\nAnjouan on kolmion muotoinen tuliper\xc3\xa4inen saari, jonka korkein huippu Ntingui nousee 1\xc2\xa0581 metriin. Laajat alueet eiv\xc3\xa4t en\xc3\xa4\xc3\xa4 kelpaa viljelt\xc3\xa4viksi pintamaata kuluttaneen eroosion takia. Saarella ei ole hyvi\xc3\xa4 luonnonsatamia. Mutsamudun satamaa luoteisrannalla uudistettiin 1980-luvulla.\n_START_SECTION_\nHistoria\n_START_PARAGRAPH_\nRanska otti saaren haltuunsa vuonna 1866. Siit\xc3\xa4 tuli osa itsen\xc3\xa4isi\xc3\xa4 Komoreita vuonna 1975. Naapurisaari Mayotte j\xc3\xa4i tuolloin Ranskan haltuun. Vuonna 1997 Anjouan pyysi liittymist\xc3\xa4 Ranskaan paremman taloudellisen tilanteen toivossa. Seurasi lukuisia kaappauksia. Vuonna 2002 sovittiin, ett\xc3\xa4 Anjou olisi Komorien autonominen osa. Vuonna 2007 Afrikan unionin joukot puuttuivat Anjoun itsen\xc3\xa4istymispyrkimyksiin.\n_START_SECTION_\nTalous\n_START_PARAGRAPH_\nYksi Anjouanin p\xc3\xa4\xc3\xa4tuotteita on tuoksuilangia, josta tehd\xc3\xa4\xc3\xa4n hajuvesiteollisuuden raaka-ainetta. Saarella kasvatetaan my\xc3\xb6s vaniljaa, kahvia, mausteneilikkaa ja kaakaota.'